《宝庆改元孟春中浣敬拜十贤於学宫谨哦唐律》
宋代·汪统

诗书流泽自宫墙，祀谨先贤配孔堂。
黄道中天临下土，清时群孔盛维扬。
固应弈世思功德，曾与皇家作栋梁。
生晚敢斯师轨躅，寒泉一勺荐春觞。

作者简介：宋徽州人，字仲宗。理宗宝庆间，知扬州兼提点刑狱。忠义军统领王文信谋反，其徒告变，乃诱文信单骑入城，欲杀而未敢发。文信知事泄，遂回屯楚州。绍定元年，以朝散郎直宝章阁，充浙东提点刑狱、权知绍兴。四年，进朝散大夫，寻奉祠。